b'\n_START_ARTICLE_\nInterstellar sky\n_START_PARAGRAPH_\nEn interstellar sky er en samling af gas, plasma og interstellart st\xc3\xb8v, der er t\xc3\xa6ttere end gennemsnittet i det interstellare rum. Afh\xc3\xa6ngig af t\xc3\xa6theden, st\xc3\xb8rrelsen og temperaturen i den interstellare sky kan hydrogen v\xc3\xa6re enten neutralt (H I-region), ioniseret (H II-region) eller molekyl\xc3\xa6rt (molekylesky). Stjernet\xc3\xa5ger er en type interstellare skyer, der er synlige, enten ved at de lyser selv eller ved at de blokerer bagvedliggende lys. Stjernet\xc3\xa5ger er som regel dannet af materiale fra stjerner._NEWLINE_Interstellare skyer giver mulighed for studium af tilstedev\xc3\xa6relsen og proportionerne af metaller i verdensrummet. Tilstedev\xc3\xa6relsen og andelen af disse elementer kan bidrage til at udvikle teorier om, hvordan de blev dannet. Dette er af s\xc3\xa6rlig interesse, n\xc3\xa5r proportionerne ikke er konsistente med hvad, der kan forventes at opst\xc3\xa5 fra stjerner som f\xc3\xb8lge af fusion og p\xc3\xa5 den m\xc3\xa5de antyde alternative m\xc3\xa5der, eksempelvis spallation af kosmisk str\xc3\xa5ling.\n_START_SECTION_\nKemiske forbindelser konstateret i interstellare skyer\n_START_PARAGRAPH_\nIndtil for nylig var det opfattelsen, at de kemiske reaktioner i de interstellare skyer foregik meget langsomt med indg\xc3\xa5else af f\xc3\xa5 kemiske forbindelser grundet den lave temperatur og afstanden mellem materialet i skyerne. Forskere har imidlertid fundet organiske molekyler i skyerne, s\xc3\xa5som formaldehyd, methanol, og ethenol (vinyl alkohol). De kemiske reaktioner, der f\xc3\xb8rer til dannelsen af s\xc3\xa5danne organiske molekyler er velkendte under de forhold, der g\xc3\xb8r sig g\xc3\xa6ldende ved meget h\xc3\xb8jere temperaturer og tryk, men den omst\xc3\xa6ndighed, at stofferne forefindes i interstellare skyer indikerer, at de kemiske reaktioner sker i en gas-fase og p\xc3\xa5 en anden m\xc3\xa5de end p\xc3\xa5 Jorden._NEWLINE_Tilsvarende giver interstellare skyer mulighed for at studere forekomsten og sammens\xc3\xa6tningen af metaller i rummet. Forekomsterne af metaller og sammens\xc3\xa6tningen bidrager til forst\xc3\xa5elsen af metallers dannelse, s\xc3\xa6rlig i det omfang forekomsterne og sammens\xc3\xa6tningen ikke er konsistent med hvad der forventes at v\xc3\xa6re dannet som et resultat af fusionsprocesser i stjerner. S\xc3\xa5dan inkonsistens antyder alternative m\xc3\xa5der til dannelse af metaller, s\xc3\xa5 som spallation ved kosmisk str\xc3\xa5ling.'